‘અરે માનસી!! આખી ભારી લાવ્યો છું…!’ એમની બહોળી ખેતીવાડી હતી, ‘…અને ટોપલો ભરીને ચીકુ પણ…! બેસ, અહિં.’ એમણે સોફા પર એમની બાજુમાં ઠપકારતા કહ્યું… ‘તો…હવે પાર્ટી ક્યારે આપે છે…!? નવસારી સેંટરમાં ફર્સ્ટ આવી છે ને મારી દીકરી….!! તમારે મને કહેવું હતું ને પેપરમાં તારા ફોટા સાથે આપણે સમાચાર ચમકાવતે…! હજુ પણ કંઈ વહી નથી ગયું. મના, તું મને એના ફોટાઓ આપી દે. આ તો આપણા અનાવિલ સમાજનું ગૌરવ કહેવાય ગૌરવ ..!’ મનહરભાઈ તરફ જોતા એમણે કહ્યું.